OpenLLM-France/wikimedia huggingface dataset:
# Winnsboro (Louisiana)

Winnsboro és una població dels Estats Units a l'estat de Louisiana. Segons el cens del 2010 tenia 13.279 habitants.

## Demografia

Segons el cens del 2000, Winnsboro tenia 5.344 habitants, 1.977 habitatges, i 1.310 famílies. La densitat de població era de 508,2 habitants/km².
Dels 1.977 habitatges en un 33,8% hi vivien nens de menys de 18 anys, en un 34,9% hi vivien parelles casades, en un 27,9% dones solteres, i en un 33,7% no eren unitats familiars. En el 30,9% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,28.
Per edats la població es repartia de la següent manera: un 31,4% tenia menys de 18 anys, un 10% entre 18 i 24, un 23,5% entre 25 i 44, un 18,8% de 45 a 60 i un 16,4% 65 anys o més.
L'edat mediana era de 32 anys. Per cada 100 dones de 18 o més anys hi havia 67,9 homes.
La renda mediana per habitatge era de 17.590 $ i la renda mediana per família de 21.543 $. Els homes tenien una renda mediana de 24.608 $ mentre que les dones 15.663 $. La renda per capita de la població era de 9.229 $. Entorn del 36,7% de les famílies i el 40,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winnsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Winnsboro». American Fact Finder. Oficina del Cens dels Estats Units, 12-01-2010.
# Winnipeg Jets

Winnipeg Jets és un equip professional d'hoquei sobre gel a Winnipeg (Manitoba, Canadà). Juga en la National Hockey League (NHL), enquadrat en la Divisió Sud-est de la Conferència Est.
El seu nom és una referència a un equip anterior amb la mateixa denominació, Winnipeg Jets. Aquesta franquícia va jugar en la lliga World Hoquei Association des de 1972 fins a 1979, quan va ser absorbida per la National Hoquei League. Winnipeg Jets va ser un dels quatre clubs que va passar a l'NHL, on va romandre fins a 1996. Aquest any, el club es va vendre i va ser traslladat a Phoenix (Arizona), per convertir-se en els Phoenix Coyotes.
Al maig de 2011, el grup inversor local True North Sports & Entertainment va comprar un equip de l'NHL, els Atlanta Thrashers, i el va traslladar a Winnipeg. El nou club es va dir Winnipeg Jets, en honor de la franquícia original.

## Història

Abans de la creació d'aquesta franquícia, la ciutat de Winnipeg va estar representada en les lligues professionals pels Winnipeg Jets. L'equip es va crear el 1972 com un dels 12 primers participants de la World Hoquey Association, lliga que aspirava a competir amb la National Hockey League. Durant la breu existència d'aquest torneig, els Jets van ser un dels clubs més potents, amb tres lligues (1976, 1978 i 1979) i dos subcampionats (1973 i 1977). A més, va destacar per ser un dels primers clubs nord-americans a rastrejar el mercat europeu.
El 1979 la WHA va ser absorbida per l'NHL. La lliga nacional va acceptar a quatre clubs de l'extint campionat, entre ells Winnipeg Jets, a partir de la temporada 1979/80. En els seus primers anys Winnipeg no es va adaptar bé al torneig, i va finalitzar en les últimes posicions. No obstant això, la seva situació va millorar amb l'arribada de jugadors com Dale Hawerchuk o el finlandès Teemu Selanne.
En els anys 1990 la feblesa del dòlar canadenc va afectar l'economia dels equips d'aquest país, entre ells Winnipeg. Malgrat el fort suport de tota la província de Manitoba, el mercat de Winnipeg era un dels més petits, i l'interès de la lliga per expandir-se a nous mercats com el sud dels Estats Units es va posar en contra seva. Finalment, la franquícia va ser venuda el 1996 a un grup inversor d'Arizona, que la va traslladar a Phoenix per crear els Phoenix Coyotes. El principal equip de la ciutat va passar a ser Manitoba Moose, que jugava a l'American Hockey League, una de les lligues menors de l'NHL.

## Referències

* ↑ Sports Encyclopedia. Winnipeg Jets (en anglès). Sports Encyclopedia.
* ↑ Denver Post. NHL denies deal that may move Coiots back to Winnipeg (en anglès). Denver Post, 30 de març de 2011.
# Sega Rally Revo

Sega Rally Revo és un proper videojoc de curses per les consoles de nova generació. El videojoc té la característica que el terreny és deformable dinàmicament.
El 8 de juny del 2007, Sega va anunciar que hi hauria un nou videojoc de la saga Sega Rally per la PSP.

## Referències

* ↑ «Sega Rally Races To PSP».

## Enllaços externs

* (anglès) L'anunci a l'E3 Arxivat 2010-06-11 a Wayback Machine.
# Xalet a Valldoreix 2

El Xalet a Valldoreix 2 és un edifici noucentista del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya.

## Descripció

Edifici d'una sola planta envoltada per jardí. Els angles laterals s'han aprofitat per obrir terrasses amb balustrada de terrissa. Els elements més característics són els esgrafiats de la façana de tema floral. També és interessant la coberta amb encavallada de fusta de gran ràfec. Construït entorn de l'Hotel Rossinyol.

## Referències

* ↑ «Xalet a Valldoreix 2». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Wissous

Wissous és un municipi francès, situat al departament d'Essonne i a la regió de l'Illa de França.
Forma part del cantó de Savigny-sur-Orge i del districte de Palaiseau. I des del 2016 de la Comunitat d'aglomeració París-Saclay.
# Xenobatrachus schiefenhoeveli

Xenobatrachus schiefenhoeveli és una espècie de granota que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Richards, S. & Price, D. 2004. Xenobatrachus schiefenhoeveli. Llista Vermella d'Espècies Amenaçades de la UICN 2006. Consulta: 18 de gener de 2008.
# Wye (Montana)

Wye és una concentració de població designada pel cens dels Estats Units a l'estat de Montana. Segons el cens del 2000 tenia 381 habitants.

## Demografia

Segons el cens del 2000, Wye tenia 381 habitants, 123 habitatges, i 101 famílies. La densitat de població era de 47 habitants per km².
Dels 123 habitatges en un 50,4% hi vivien nens de menys de 18 anys, en un 67,5% hi vivien parelles casades, en un 8,9% dones solteres, i en un 17,1% no eren unitats familiars. En el 15,4% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,36.
Per edats la població es repartia de la següent manera: un 36,2% tenia menys de 18 anys, un 4,2% entre 18 i 24, un 37,8% entre 25 i 44, un 17,3% de 45 a 60 i un 4,5% 65 anys o més.
L'edat mediana era de 31 anys. Per cada 100 dones de 18 o més anys hi havia 105,9 homes.
La renda mediana per habitatge era de 53.500 $ i la renda mediana per família de 53.000 $. Els homes tenien una renda mediana de 32.292 $ mentre que les dones 27.857 $. La renda per capita de la població era de 21.553 $. Aproximadament el 7,5% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wye». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Wye». American Fact Finder. Oficina del Cens dels Estats Units, 12-01-2010.
# Sent Sauve de Boçac

Sent Silvan (en francès Saint-Silvain-Bas-li-Roc) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 504 habitants. Està integrada a la Communauté de communes du Pays de Boussac.

## Demografia

Evolució demogràfica :
| 1968 | 1975 | 1982 | 1990 | 1999 |
| 517 | 532 | 558 | 527 | 504 |

## Administració

Llista d'alcaldes :
| Període | Identitat | Partit |
| 2001- | Gérard Larue | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Serra de les Ferreres (Alcanó)

* Aquest article tracta sobre la Serra de les Ferreres d'Alcanó. Vegeu-ne altres significats a «Serra de les Ferreres (Gavà)».
La Serra de les Ferreres és una serra situada al municipi d'Alcanó a la comarca del Segrià, amb una elevació màxima de 275,7 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sinclair (Wyoming)

Sinclair és una població dels Estats Units a l'estat de Wyoming. Segons el cens del 2000 tenia 423 habitants.

## Demografia

Segons el cens del 2000, Sinclair tenia 423 habitants, 168 habitatges, i 115 famílies. La densitat de població era de 67,2 habitants/km².
Dels 168 habitatges en un 34,5% hi vivien nens de menys de 18 anys, en un 56% hi vivien parelles casades, en un 7,7% dones solteres, i en un 31% no eren unitats familiars. En el 27,4% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,2% tenia menys de 18 anys, un 6,1% entre 18 i 24, un 26% entre 25 i 44, un 27,9% de 45 a 60 i un 12,8% 65 anys o més.
L'edat mediana era de 41 anys. Per cada 100 dones de 18 o més anys hi havia 102,6 homes.
La renda mediana per habitatge era de 48.214 $ i la renda mediana per família de 54.688 $. Els homes tenien una renda mediana de 36.875 $ mentre que les dones 26.250 $. La renda per capita de la població era de 22.384 $. Entorn de l'1,7% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sinclair». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Sinclair». American Fact Finder. Oficina del Cens dels Estats Units, 12-01-2010.
# Sofia de Mecklenburg-Güstrow

Sofia de Mecklenburg-Schwerin o de Mecklenburg-Güstrow -en alemany Sophie von Mecklenburg- (Wismar, 4 de setembre de 1557 - 3 d'octubre de 1631, Nykøbing Falster, Regne de Dinamarca) fou una noble alemanya, filla d'Ulric III de Mecklenburg-Güstrow (1527-1603) i d'Elisabet d'Oldenburg de Dinamarca (1524-1586). Era una dona culta i amant de la ciència. I com que el seu marit era ben conegut pels seus excessos en banquets, alcohol i una conducta inquieta que incloïa la infidelitat, va enviar els seus tres fills majors a viure amb els seus pares a Güstrow. També estava interessada en el folklore i les velles cançons. El 20 de juliol de 1572, amb només catorze anys, es va casar a Copenhaguen amb el rei Frederic II de Dinamarca (1534-1588), fill de Cristià III (1503-1559) i de Dorotea de Saxònia-Lauenburg (1511-1571). La parella va tenir set fills:
* Elisabet (1573-1626). Consort del duc Enric Juli de Brunsvic-Lüneburg (1564-1613).
* Anna (1574-1619). Casada amb Jaume I d'Anglaterra i VI d'Escòcia (1566-1625).
* Cristià (1577-1648). Rei de Dinamarca i Noruega. Casat amb Anna Caterina de Brandenburg (1575-1612).
* Ulric (1578-1624).
* Augusta (1580-1639). Consort del duc Joan Adolf de Schleswig-Holstein-Gottorp (1575-1616).
* Eduvigis (1581-1641). Consort del príncep elector de Saxònia Cristià II (1583-1611).
* Joan (1583-1602).

## Enllaços externs

* http://www.guide2womenleaders.com/womeninpower/Womeninpower1570.htm
* http://www.thepeerage.com/p10139.htm
* http://www.kvinfo.dk/side/597/bio/1348/origin/170/
* http://resolver.sub.uni-goettingen.de/purl?PPN620392428
* http://www.rosenborgslot.dk/
# Wintam

Wintam és un nucli del municipi de Bornem a la província d'Anvers a Bèlgica. Hom hi troba la resclosa que connecta el Canal marítim Brussel·les-Escalda amb el Rupel. El poble està enclavat entre el Rupel i el braç nou del canal que va directament a l'Escalda. L'antic poble de pescadors que es troba en terres sobrealçades va desenvolupar-se després de la gran inundació de l'Escalda del 1825 quan la població d'uns pobles veïns més baixos hi trobà un lloc d'habitació més segur.
El 1969 es va fusionar amb Hingene. Aquesta nova entitat va integrar-se el 1977 a Bornem.

## Referències

* ↑ «Història de Hingene» (en neerlandès). bornem.be. [Consulta: 21 novembre 2015].
             A Wikimedia Commons hi ha contingut multimèdia relatiu a: Wintam
# Sofia Mattsson

Sofia Magdalena Mattsson (Gällivare, 11 de novembre de 1989) és una esportista sueca que competeix en lluita d'estil lliure, guanyadora de 6 medalles en el Campionat Mundial de Lluita entre els anys 2009 i 2015, i 7 medalles en el Campionat Europeu de Lluita entre els anys 2007 i 2016.
En els Jocs Europeus de Bakú 2015 va obtenir la medalla d'or en la categoria de 55 kg. Va participar en dos Jocs Olímpics d'Estiu, ocupant el 7è lloc a Londres 2012 i el 12è lloc a Pequín 2008.
La seva germana Johanna també competeix en lluita lliure.

## Palmarès internacional

Campionat Mundial :
| Any | Lloc | Medalla | Categoria |
| 2009 | Herning ( Dinamarca) Dinamarca | 1 | Lliure 51 kg |
| 2010 | Moscou (Rússia) Rússia | 3 | Lliure 51 kg |
| 2011 | Istanbul ( Turquia) Turquia | 2 | Lliure 59 kg |
| 2013 | Budapest ( Hongria) Hongria | 2 | Lliure 55 kg |
| 2014 | Taskent ( Uzbekistan) Uzbekistan | 2 | Lliure 53 kg |
| 2015 | Las Vegas (Estats Units) Estats Units | 2 | Lliure 53 kg |
| Jocs Europeus ||||
| Any | Lloc | Medalla | Categoria |
| 2015 | Bakú ( Azerbaidjan) Azerbaidjan | 1 | Lliure 55 kg |
| Campionat Europeu ||||
| Any | Lloc | Medalla | Categoria |
| 2007 | Sofia ( Bulgària) Bulgària | 3 | Lliure 48 kg |
| 2008 | Tampere ( Finlàndia) Finlàndia | 2 | Lliure 51 kg |
| 2010 | Bakú ( Azerbaidjan) Azerbaidjan | 1 | Lliure 51 kg |
| 2012 | Belgrad ( Sèrbia) Sèrbia | 2 | Lliure 55 kg |
| 2013 | Tiflis ( Geòrgia) Geòrgia | 1 | Lliure 55 kg |
| 2014 | Vantaa ( Finlàndia) Finlàndia | 1 | Lliure 55 kg |
| 2016 | Riga ( Letònia) Letònia | 1 | Lliure 53 kg |

## Referències

* ↑ «Sofia Mattsson» en IAT.uni-leipzig.de (en inglés).
* ↑ «Sofia Mattsson» Arxivat 2016-03-11 a Wayback Machine. en Sports-Reference.com (SR/Olympic Sports) (en inglés).
# Sic transit gloria mundi

Sic transit gloria mundi és una locució llatina que significa literalment «Així passa la glòria del món» i que posa de manifest el caràcter efímer dels èxits i dels triomfs.

## Origen

L'origen de l'expressió provindria d'un passatge de la Imitació de Crist de Tomàs de Kempis (1380 - 1471), en la qual apareix la frase O quam cito transit gloria mundi (Imitació de Crist 1, 3, 6) («Oh, que ràpid passa la glòria del món»).

## Ús

* És una frase que es fa servir durant la cerimònia de coronació de nous papes. En un determinat moment un monjo interromp l'acte, portant unes branques de lli cremant i, quan s'han acabat de consumir, diu «Sancte Pater, sic transit gloria mundi» («Sant Pare, així passa la glòria del món») recordant al papa que malgrat la tradició i la magnificència de la cerimònia, no deixa de ser un mortal. Aquest costum és comparable al de les celebracions dels triomfs a l'antiga Roma, quan el general victoriós duia al darrere un esclau que li repetia les paraules «Memento mori», sovint traduïdes com «recorda que ets mortal».
* També es pot trobar l'expressió en molts cementiris inscrita en la tomba de personatges famosos o populars.
* La frase fou dita pel primer ministre italià Silvio Berlusconi arran de la mort del dirigent libi Moammar al-Gaddafi el 20 d'octubre de 2011.
* Paradoxalment aquesta mateixa expressió fou emprada irònicament en la premsa en referència al mateix Silvio Berlusconi poc abans que dimitís.

## Referències

* ↑ «Gaddafi's death: World reaction» (en anglès). Al Jazeera, 20-10-2011.
# Sinilabeo tungting

Sinilabeo tungting és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhu, S.-Q. 1995 Synopsis of freshwater fishes of China. Jiangsu Science and Technology Publishing House i-v + 1-549.
# Soma

«Soma» té aquests significats:
* Soma o Somavansha, dinastia mitològica dels kxatriyes Varna (la casta guerrera dirigent), dita dinastia lunar per ser descendents de la Lluna (Soma o Chandra)
* Dinastia Soma, dinastia del Nepal
* Dinastia Soma o Somavamsi, també dinastia Kesari, dinastia d'Orissa (882-1110)
* El soma és una droga de ficció a la novel·la Un món feliç d'Aldous Huxley
* Soma (Manisa), localitat de Turquia
* Soma (neurona), cos cel·lular d'una neurona
* Soma, nom artístic de Marc Peris (València, 1977), muralista valencià
# Spirit

MER-A (Mars Exploration Rover - A), conegut com a Spirit, és el primer dels dos rovers de la missió "Mars Exploration Rover" de la NASA. Aterrà exitosament al planeta Mart el 4 de gener de l'any 2004 a les 04:35 UTC, tres setmanes abans que el seu bessó Opportunity (MER-B) aterrés al costat oposat del planeta.

## Components i instruments

Els components del rover Spirit són idèntics als d'Opportunity.
* PANCAM. Càmera encarregada de fer les fotogradies panoràmiques d'alta resolució, en estèreo i en color.
* MINI-TES o Mini-Thermal Emission Spectrometer. Espectròmetre encarregat de prendre imatges en infraroig de les roques i el sól, permet conèixer la composició. Està situat al màstil, juntament amb la PANCAM.
* APXS o Alpha-Particle-X-Ray Spectrometer. Espectròmetre de raigs X per a determinar la química i composició del sòl i roques marcianes.
* Mössbauer Spectrometer. Espectròmetre emprat per a determinar amb elevada presició l'abundància i distribució de minerals derivats del ferro, fet que dona informació sobre el magnetisme i la interacció de l'aigua amb aquests minerals.
* RAT o Rock Abrasion Tool. Aparell utilitzat per a perforar les roques i deixar al descobert el seu interior. Pot profunditzar fins a mig centímetre exposant una zona circular d'un diàmetre de 5 centímetres.
* Microscopic Imager. Es tracta d'una càmera acoblada a un microscopi.

## Aterratge

L'Spirit aterrà a 10 km del centre del cràter Gússev a una latitud 14,5718° S i una longitud 175,4785° E. L'equip del MER anomenà al lloc d'aterratge la "Columbia Memorial Station", en honor dels set astronautes que moriren en la missió del Transbordador espacial Columbia.

## Referències

* ↑ Rover headed toward hilly vista for martian exploration

### Mapa interactiu de Mart

El següent mapa d'imatge del planeta Mart conté enllaços interns a característiques geogràfiques destacant les ubicacions de Rovers i mòduls de descens. Feu clic en les característiques i us enllaçarà a les pàgines dels articles corresponents. El nord està a la part superior; les elevacions: vermell (més alt), groc (zero), blau (més baix).
* http://www.sondasespaciales.com
# Walter Pfeiffer

Walter Pfeiffer (Zúric, 1946) és un fotògraf suís. Walter Pfeiffer ha estat produint des de principis de 1970. Els seus retrats d'amics, amants i joves que l'envoltava a ciutats com Zúric, París i Nova York el farien conèixer altres fotògrafs de la dècada, com Nan Goldin i Nobuyoshi Araki. La seva primera publicació va ser al final de la dècada de 1970, amb el volum Walter Pfeiffer: 1970-1980 (Elke Betzel, 1980). Les dues dècades següents les va passar en relativa foscor, produint les seves fotos i algims vídeos i retornant a la pintura. L'avanç i el redescobriment de la seva obra haurien d'esperar fins al començament del segle, amb la publicació de Welcome Aboard, Photographs 1980-2000 (Patrick Frey/Scab, 2001). Llavors, el seu treball es va associar amb la reactivació de la fotografia realista en la dècada de 1990 i principis de 2000, amb artistes com Wolfgang Tillmans, Ryan McGinley, Slava Mogutin, Heinz Peter Knes i Jack Pierson. S'ha destacat la seva influència en el treball de fotògrafs com Juergen Teller. Des de llavors, Walter Pfeiffer ha col·laborat amb revistes internacionals tan diversos en estil i audiència com i-D, Butt i Vogue.

## Llibres

* Walter Pfeiffer: 1970-1980 (Elke Betzel, 1980).
* The eyes, the thoughts, ceaselessly wandering (Nachbar der Welt, 1986).
* Welcome Aboard, Photographs 1980-2000 (Edition Patrick Frey/Scab, 2001).
* Night and Day (Hatje Cantz, 2007).
* Walter Pfeiffer: In Love with Beauty (Steidl, 2009).
* Cherchez la femme! (2009).

## Enllaços externs

* Walter Pfeiffer - Lloc web oficial
* Article and interview on Interview Magazine
* Article on Artforum International
# Sistema de comandament de vol

El sistema de comandament de vol convencional d'una aeronau d'ales fixes consisteix en superfícies de control de vol, els seus respectius controls a la cabina de pilotatge, els cables de comandament i els mecanismes necessaris per controlar la direcció d'una aeronau en vol. Els controls de motor també es consideren controls de vol perquè modifiquen la velocitat.
El sistema bàsic utilitzat en aeronaus aparegué per primera vegada de forma fàcilment recognoscible l'abril del 1908, en el monoplà pioner Blériot VIII de Louis Blériot.

## Referències

* ↑ Crouch, Tom. Blériot XI, The Story of a Classic Aircraft (en anglès). Smithsonian Institution Press, 1982, p. 21 i 22. ISBN 0-87474-345-1.